Varang Nord

Varang Nord ir 2014. gadā Daugavpilī izveidota folkmetāla grupa. Līdz šim grupa izdevusi trīs pilna izmēra studijas albumus un divus mazalbumus.

 Vēsture 

Grupa tika izveidota 2014. gadā, pieņemot nosaukumu Varang Nord, un izdeva albumu Fire of the North, kas tika ierakstīts grupas drauga studijā. Neskatoties uz albumu nosaukumu, visas tajā iekļautās dziesmas ir krievu valodā, bet līdztekus dziesmu krieviskajiem nosaukumiem norādīti arī to tulkojumi angliski. 2016. gada 4. augustā grupa izdeva videoklipu albuma dziesmai Blood Surf (Кровавый прибой) par vikingu sirojumiem Centrāleiropā no 8. gadsimta beigām līdz 11. gadsimtam.

2016. gada 14. augustā klubā „Melnā Piektdiena” Varang Nord iesildīja fēriešu folkmetāla grupu Týr. Tā paša gada septembrī Varang Nord devās albuma Fire of the North atbalsta koncertturnejā pa Krieviju. 2016. gada beigās grupa izdeva mazalbumu Call of Battle, kura atvēršanas svētki notika nākamā gada 25. februārī klubā „Melnā Piektdiena”. Albumā iekļautas trīs dziesmas, no kurām viena — „Ziemeļvīri” — ierakstīta latviski, piedaloties Skyforger un Green Novice ģitāristam un vokālistam Alvim Bernānam.

2019. gada 17. aprīlī grupa izdeva dziesmu „Stuojīs” latgaliešu valodā. Dziesmas videoklipu Varang Nord uzņēma 19. jūlijā Lielvārdes novadā. Dziesmu valodas maiņu grupas dalībnieki kādā intervijā skaidroja šādi:

2019. gada 1. jūnijā Varang Nord uzvarēja smagās mūzikas grupu atlases finālā Wacken Metal Battle, iegūstot tiesības pārstāvēt Latviju augustā Vācijā notiekošajā festivāla Wacken Open Air grupu konkursā. Tajā Varang Nord 30 dalībvalstu konkurencē ieguva pirmo vietu, iegūstot 5000 eiro lielu naudas balvu, mūziķu aprīkojumu, iespēju bez maksas ierakstīt videoklipu Bulgārijā, piedalīties Full Metal Holiday festivālā Maļorkā un ierakstīt albumu ārzemju studijā.

2020. gada beigās Varang Nord paziņoja par Heathen Heroes tūri septembrī 2021. gadā ar koncertiem Čehijā, Polijā, Lietuvā, Latvijā, Igaunijā un Somijā, piedaloties Týr, Arkona, Dalriada un Varmia.

Viņu ceturtā studijas albums "Pārķiuņa uomurs" tika izdots 2021. gada 23. februārī un pilnībā izpildīts latgaļu valodā. Albuma orķestrālās aranžēšanas veica komponists Jurijs Borins, savukārt Sergejs Karševs rakstīja basa daļas, un Aljona Fomina spēlēja dūdas un talharpu.

2021. gadā viņu albums "Pārķiuņa Uomurs" tika nominēts kategorijā "Gada globālais metāla izlaidums". Tas dalīja septīto vietu kopā ar albumu "A Legacy Of Vengeance" no Folklenda Salas death metal grupas Bloodrust. Pati grupa tika nominēta kategorijā "Caurlēcošā Eiropas grupa" un ieņēma desmito vietu.

2023. gada septembrī devās ceļojumā pa Black Pilgrimage Tour kopā ar Batushka, Arkona un Aeternam, kurā viņi sniedza 17 koncertus 13 Eiropas valstīs. Tūre sākās 29. septembrī Rumānijā un noslēdzās 15. oktobrī Helsinkos.

Oktobrī 2023. gadā grupa izdeva  EP vaļi, kurā iekļautas 7 akustiskas interpretācijas iepriekš izdotiem hitiem.

 Incidents ar Jeļenu un "10 Years of Battles" tūre 
2024. gada aprīlī grupa Varang Nord izdeva singlu "Latgola", kas ir veltījums grupas dzimtajām zemēm un to spēkam. 

2024. gada 1. jūnijā grupas akordeoniste Jeļena Kaļniša iekļuva ceļu satiksmes negadījumā Daugavpilī, pēc kā tika hospitalizēta un komā tika transportēta uz Rīgu, kur pārcieta operāciju. Jūlija vidū Jeļena paziņoja par pozitīvu dinamiku atjaunošanā.

Tikmēr Varang Nord turpināja radošo darbību — grupa strādāja pie jauna materiāla.

Jeļenas atbalstam grupa laidusi klajā singlu “Nuoves 'Guņs”, kura vokālo partiju, pēc dalībnieku teiktā, Jeļena paspējusi ierakstīt avārijas priekšvakarā. Šī dziesma kļuva par viņas atgriešanās simbolu, kā jaunas uguns un liesmas rašanos.

2024. gada 20. jūlijā Jeļena atgriezās uz skatuves kopā ar grupu koncertā Pāvilostā, kurā grupa nospēlēja jaunus trekus un sagatavojās savam braucienam uz Vāciju. 30. jūlijā 2024. gadā Varang Nord uzstājās Wacken Open Air festivālā Vācijā uz LGH Clubstage skatuves, svinot Metal Battle 20 gadu jubileju, tādējādi uzsākot koncertprogrammu, kas veltīta grupas 10 gadu jubilejai.

Grupa izziņoja rudens turneju "10 Years of Battles", kuras ietvaros plāno koncertus Baltijas valstīs un Eiropā par godu savai desmitgadei. Turneja tika atklāta ar grandiozu koncertu Daugavpilī, kur pulcējās plašs fanu skaits. Pēc tam grupa uzstājās Liepājā, Viļņā, Kauņā, Ostravā un Tallinā. Polijas posms tika pēdējā brīdī atcelts dalībnieku slimības dēļ, kas neļāva nodrošināt kvalitatīvu uzstāšanos.

 Dalībnieki 
 Jeļena Kaļniša — akordeons, balss (2014—pašlaik)
 Maksims Popovs — ģitāra, balss (2014—pašlaik)
 Aigars Zeiza — bungas (2015—pašlaik)
 Vjačeslavs Janens — sitamie instrumenti, bungas (2017—pašlaik)
 Ņikita Kobcevs — sitamie instrumenti (2023-pašlaik)
 Valērijs Solovjevs - ģitāra (2024—pašlaik)
 Jaroslavs Sokolovs — ģitāra (2014—2017)
 Artjoms Kuricins — basģitāra (2014—2016)
 Danila Lopuha — basģitāra (2017—2023)
 Rinalds Stivriņš - ģitāra, balss (2022—2023)
 Edgars Jurkjans - basģitāra (2023-2024)

 Diskogrāfija 
 Vāks Gads Nosaukums Izdevējscenter|150px2014Fire of the North (mazalbums)pašizdotscenter|150px2015Master of the Forestpašizdotscenter|150px2016Call of Battle (mazalbums)pašizdotscenter|150px2017Call of Battlepašizdotscenter|150px2021Pārķiuņa uomursSliptrick Records2023Veļi EPSvietņeica
(pašizdots)

 Videogrāfija 
 Beer and Vodka (Пиво с водкой) (2015)
 Боевой гимн лесов (Warchant of the Forests) (2016)
 Blood Surf (Кровавый прибой) (2016)
 Ziemeļvīri (2017)
 Stuojīs! (2019)
 Svietņeica (2020)
 Cīņis Gors (2021)
 Pārķiuņa Uomurs (2022)
 Troļļs (2022)
 Dzeļža Ryuda (2023)
 VARANG NORD x AKTARUM "Beer and Vodka" (Official Hallucinogenic Visualization) (2023)
 Varang Nord - Latgola (Official Video) (2024)
 Varang Nord - Nuoves 'Guņs (Official Video) (2024)

 Atsauces 

 Ārējās saites 
 Oficiālā tīmekļa vietne  

 YouTube kanāls
 BandCamp lapa
 TikTok profils

 Intervija 
 VARANG NORD | Oļegs Peka | "E.B.N.D." 4.epizode (krieviski). 2023. gada 26. maijs.
 Varang Nord - pasaules metāla zvaigznes no Daugavpils (krieviski). 2022. gads 28. augusts.
 Grupas „VARANG NORD” līderis Maksims Popovs 3M PODKĀSTS #65  . 2019. gada 24. augusts.
 ROKA NEMIERI Viesos grupa „Varang Nord” (no 18:02). 2019. gada 19. augusts. Latvijas Rokmūzikas Asociācija.
 ChaulaTV chaula laiks — grupa „Varang Nord” 
 Grupa no Latvijas iekarojusi Krievijas publiku . 2016. gada 23. septembris. Delfi.

Kategorija:2000. gadu mūzikas grupas
Kategorija:2010. gadu mūzikas grupas
Kategorija:Latvijas folkmetāla grupas